भोगवाद का एक आवश्यक परिणाम यह हुआ है कि संयम, आत्मतोष, कमखर्च आदि पर आधारित बहुत से मूल्य अब कोई मूल्य ही नहीं रह गए हैं 7संतोष ,जिसे पतंजलि के योगसूत्र में अनुत्तम सुखलाभ का स्रोत बताया गया है ,आज केवल मनुष्य की प्रगति के एक बाधक तत्व के रूप में देखा जाने लगा है। इसी तरह अपव्यय पर नियंत्रण या मितव्यय को केवल कंजूसी या साधनहीनता का पर्याय मान लिया जाता है। ब्रह्मचर्य का जिक्र नई पीढ़ी के लोग अब केवल उपहास या व्यंग्य के लिए करते हैं।